EkBass/fiwiki-20250220-pages-articles huggingface dataset:
Fennica Gehrman

Fennica Gehrman Oy Ab on suomalainen, lokakuussa 2002 perustettu musiikkikustantamo ja ruotsalaisen Gehrmans Musikförlag Ab:n tytäryritys. Fennica Gehrman on taidemusiikin kustantaja, joka mm. vuonna 2007 hankki omistukseensa aiemmin Edition Fazerin ja Warner/Chappell Music Finlandin hallussa olleet taidemusiikin katalogit.Finnish Music Quarterly 3/2007, Helsingin Sanomat 25.8.2007 Vuonna 2006 myös Edition Loven taidemusiikin teokset siirtyivät Fennica Gehrmanin omistukseen. Loppuvuodesta 2018 Luovan Säveltaiteen Edistämissäätiö LUSESin kustannuskatalogi siirtyi Fennica Gehrmanille. Katalogin huomattavimmat teokset ovat Aulis Sallisen ooppera Ratsumies sekä Aarre Merikannon Juha-ooppera. Fennica Gehrman kustantaa mm. Kalevi Ahon, Einojuhani Rautavaaran, Mikko Heiniön, Olli Kortekankaan, Kimmo Hakolan ja Veli-Matti Puumalan musiikkia. Katalogiin kuuluu myös Jean Sibeliuksen, Leevi Madetojan, Uuno Klamin, Armas Järnefeltin ja monien muiden keskeisten suomalaissäveltäjien teoksia. Nuoremman polven säveltäjistä kustantamon listoille kuuluvat mm. Lotta Wennäkoski ja Matthew Whittall . == Historia == Fennica Gehrman -kustantamon tausta nivoutuu tiiviisti Fazer Musiikin satavuotiseen historiaan. Marraskuussa 1897 K. G. Fazer ja R. E. Westerlund ostivat Anna Melanin musiikkikaupan Helsingissä ja loivat perustan Fazer Musiikin pitkäikäiselle ja laajenevalle toiminnalle. Vuonna 1993 Fazer Musiikki siirtyi Warner Musicin omistukseen, ja kustannustoiminta jatkui Warner/Chappell Music Finland Oy:n organisaatiossa vuoteen 2002 asti, jolloin Warner luopui taidemusiikin kustantamisesta Pohjoismaissa ja Fennica Gehrman perustettiin. Vuonna 2007 Fennica Gehrman osti omistukseensa Warner/Chappellin suomalaisen taidemusiikkikatalogin ja jatkaa siten pitkiä Edition Fazerin perinteitä kotimaisen taidemusiikin kustantajana ja pedagogisen musiikin julkaisijana. ==Lähteet== *Finnish Music Quarterly 3/2007 *Helsingin Sanomat 25.8.2007 *Einari Marvia: Oy Fazerin musiikkikauppa 1897–1947, Helsinki 1947, Nordblad&Pettersson; *Vesa Kurkela: Sävelten markkinat, musiikin kustantamisen historia Suomessa, 2009, Sulasol ===Viitteet=== == Aiheesta muualla == *Fennica Gehrmanin kotisivut Luokka:Suomalaiset musiikkikustantamot
Budapestin pörssi

Budapestin pörssi (, BSE) avattiin uudelleen vuonna 1990. Sen pääkonttori sijaitsee Budapestissä Unkarissa. BSE on Unkarin finanssimarkkinoiden avaininstituutio ja virallinen kaupankäyntitapahtumapaikka julkisesti tarjoituille arvopapereille. Pörssin pääindeksit ovat: BUX, BUMIX, CETOP 20. == Lähteet == Luokka:Arvopaperipörssit Luokka:Budapest Luokka:Unkarin talous
The Black Pony

The Black Pony on vuonna 2010 perustettu pop rock -yhtye Berliinistä. ==Historia== Trevor Brown ja Ryan Belitsky tutustuivat toisiinsa Pop- kesäleirillä vuonna 2009 Los Angelesissa. Berliiniläiset Eugen Flittner ja Kevin Dollerschell liittyivät mukaan keväällä 2010. Los Angelesissa asuva Michael Johnson, tuottaja Lukas Hilbert ja musiikkimanageri Volker Neumüller tukivat bändin kehitystä. Heidän ensimmäinen singlensä “Boys are Crazy” julkaistiin Saksassa 3. joulukuuta 2010. Se sijoittui Saksan singlelistalla sijalle 69. Albumi “Launched in the Pool” ilmestynee 18.3.2011. The Black Pony esiintyi marraskuussa 2010 Dusseldorfissa The Dome 56- konsertissa, joka on neljä kertaa vuodessa järjestettävä suuri musiikkitapahtuma. Se oli yhtyeen ensimmäinen esiintyminen isolle yleisölle. ==Jäsenet== * Kevin Dollerschell, basso (* 1. tammikuuta 1992 Berliinissä) * Eugen Flittner, kitara ja laulu (* 29. huhtikuuta 1992 Berliinissä) * Ryan Belitsky, rummut (* 17. helmikuuta 1993 Vancouverissa) * Trevor Brown, laulu ja kitara (* 15. kesäkuuta 1993 Los Angelesissa) ==Diskografia== Singlet *2010, Boys Are Crazy *2011, 25.2, Scars and Bruises Albumit *2011, 18.3, Launched in the Pool ==Aiheesta muualla== *Bändin virallinen saksankielinen kotisivu *saksankielinen fanisivu Luokka:Saksalaiset popyhtyeet
Hr. Ms. Tjerk Hiddes (G16)

Hr. Ms. Tjerk Hiddes (viirinumero G16) oli toisen maailmansodan aikainen Alankomaiden laivaston N-luokan hävittäjä, jonka Alankomaat osti Britannialta. == Valmistus == HMS Nonpareil tilattiin 15. huhtikuuta 1939 vuoden 1939 laivasto-ohjelmassa William Denny and Brothersilta Dumbartonista, missä köli laskettiin 22. toukokuuta 1940. Alus myytiin Alankomaille 18. maaliskuuta 1941. Se laskettiin vesille 25. kesäkuuta 1941 nimettynä todennäköisesti Hr. Ms. Tjerk Hiddesiksi ja valmistui 6. toukokuuta 1942. Alus otettiin palvelukseen 27. toukokuuta. Aluksen tarjoukseen perustuva hinta oli 400 684 puntaa ilman Amiraliteetin toimittamia varusteita kuten aseita, ammuksia ja viestivälineitä.Naval-history.net - Hr. Ms. Tjerk Hiddes == Palvelus == Alus myytiin maaliskuussa 1951 Indonesialle, joka liitti sen laivastoonsa nimellä KRI Gadjah Mada. Alus oli Indonesian laivaston lippulaivana, kunnes se poistettiin alusluettelosta vuonna 1961. ==Lähteet== * * * === Viitteet === Luokka:Alankomaiden laivaston N-luokan hävittäjät Luokka:Dennyn valmistamat alukset Luokka:Alankomaalaiset toisen maailmansodan hävittäjät
Seututie 724

thumb|right|Seututie 724 Grönvikin kylässä Mustasaaressa Seututie 724 on Vaasasta Mustasaaren Raippaluotoon johtava seututie. Tien pituus on noin 21 kilometriä. Suomen pisin silta, Raippaluodon silta, on osa seututietä 724. == Aiheesta muualla == 724 Luokka:Vaasan liikenne Luokka:Mustasaaren liikenne
Puitelaki

Puitelaki on laki, joka ei sisällä yksityiskohtaisia säännöksiä, vaan ainoastaan yleisluonteiset piirteet vaikutusalueestaan. Tarkempaa sääntelyä tai viranomaisten toimintaohjeita varten annetaan lakia alemmanasteisia säädöksiä.Factum, Weilin+Göös 2003–2005, ISBN 951-35-6646-3, hakusana puitelaki. == Puitelaki Suomessa == Usein puitelakiin sisältyy valtuutus, jonka nojalla valtioneuvosto antaa lakiin liittyvät yleiset ja yksityiskohtaiset ohjeet.Kodin tietokeskus, Gummerus 1988, ISBN 951-20-3269-4, hakusana puitelaki. Laaja-alaisten puitelakien perusteella on esimerkiksi sidottu Suomen kunnat valtioon monella tavoin muun muassa sosiaalialalla, terveydenhuollossa ja opetustoimessa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V, palsta 290. Suomessa on perinteisen sääntelyn lisäksi säädetty 1960-luvulta lähtien uudentyyppisiä lakeja, joille on annettu nimeksi puitelaki, kehittämislaki, suunnittelulaki tai tavoitelaki. Käyttöön on otettu myös julkisoikeudelliset sopimukset, vapaamuotoiset järjestelyt valtion ja etujärjestöjen välillä sekä laajat lakisääteiset suunnittelujärjestelmät. Tällaista uudentyyppistä lainsäädäntöä on arvosteltu sen epämääräisyydestä ja sääntelyn siirtymisestä pois eduskunnan vaikutuspiiristä. Puitelakeihin liittyy läheisesti hallintoviranomaisten norminanto, jolla tarkoitetaan ministeriöiden ja hallintoviranomaisten antamia määräyksiä.Encyclopædia iuridica fennica, osa V, palsta 887. ==Lähteet== ==Aiheesta muualla== * Esimerkki puitelaista Luokka:Erityislait
R5-moottori

Rivi-5 tai riviviitonen (R5, I5) on polttomoottori, jossa on viisi sylinteriä sijoitettuna yhteen riviin. Se käyttää yhtä moottorilohkoa. Riviviitonen ei ole kovin yleinen moottori. Viisisylinterisiä bensiinimoottoreita ovat perinteisesti käyttäneet Audi ja Volvo. Mercedes-Benz ja Volkswagen ovat puolestaan kehittäneet viisisylinterisiä dieselmoottoreita, jollainen on myös Fiatin 2,4 JTD. Volkswagenilla oli lyhyen aikaa tarjolla myös VR5-bensiinimoottori. General Motors on julkistanut suositun riviviitosen kuorma-automoottoriperheessä osana Atlas-moottoreita. == Käyttö autoissa == Pienin tuotantorivivitonen löytyy vuoden 1981 Audi 100:sta, kooltaan 1 921 kuutiosenttimetriä. Toyotan 1PZ-dieselmoottori on taas suurin kooltaan (3 469 cm³). Aikaisemmin mainittu GM Atlas on kooltaan 3 464 kuutiosenttimetriä. Maailman ensimmäinen 5-sylinteristä diesel-rivimoottoria käyttänyt henkilöauto oli vuonna 1974 esitelty Mercedes-Benz W115-sarjan malli 240D 3.0. Sen OM617-moottori oli tilavuudeltaan 3005 cm3 ja teholtaan 80 hv. == Katso myös == *Rivimoottori *R3-moottori == Lähteet == Luokka:Polttomoottorit
Fuga

Fuga on vuonna 1960 perustettu suomalainen klassisen musiikin erikoisliike ja levy-yhtiö, joka toimii vuodesta 2015 alkaen myös musiikkiaiheisten kirjojen kustantamona . Fuga sulki vuodesta 2011 Helsingin Musiikkitalossa sijainneen kivijalkamyymälänsä huhtikuussa 2024 ja jatkaa toimintaansa verkkokauppana ja kirjankustantamona. ==Julkaistut kirjat== * Gardiner, John Eliot: Musiikkia taivaan holveissa. J.S. Bach – muotokuva. Suom. Sampsa Laurinen. Helsinki: Fuga Oy, 2015. ISBN 978-952-93510-6-0. * Gide, André: Chopin – merkintöjä, mielikuvia, muistoja. Suom. Martti Anhava. Helsinki: Fuga Oy, 2017. ISBN 978-952-68781-0-2. * Voigt, Thomas: Jonas Kaufmann – tenori. Suom. Oili Suominen. Helsinki: Fuga Oy, 2019. ISBN 978-952-68781-1-9. * Echenoz, Jean: Ravel. Suom. Martti Anhava. Helsinki: Fuga Oy, 2020. ISBN 978-952-68781-2-6. * Halvorsen, Tero: Seija Silfverberg – ballerina kuin liekki. Helsinki: Fuga Oy, 2022. ISBN 978-952-68781-3-3. * Sallinen, Aulis: Elän, kirjoitan. Muistikuvia ja pohdiskeluja. Helsinki: Fuga Oy, 2022. ISBN 978-952-68781-4-0. * Hämäläinen, Kati: Uusi vanha musiikki. Helsinki: Fuga Oy, 2022. ISBN 978-952-68781-5-7. * Rautio, Sari: Izumi Tateno – pianon samurai. Helsinki: Fuga Oy, 2022. ISBN 978-952-68781-7-1. * Heininen, Paavo: Vastaan, väitän. Toim. Jan Blomstedt. Helsinki: Fuga Oy, 2023. ISBN 978-952-68781-8-8. * Halvorsen, Tero: Hannu Heikkilä – elämä oopperalle. Helsinki: Fuga Oy, 2023. ISBN 978-952-68781-9-5. ==Lähteet== ==Aiheesta muualla== * fuga.fi Luokka:Suomalaiset levy-yhtiöt Luokka:Taidemusiikin levymerkit Luokka:Suomalaiset kustantamot Luokka:Musiikkikaupat
Yleisurheilu kesäolympialaisissa 1952 – miesten kiekonheitto

Helsingin olympiakisojen miesten kiekonheittoon osallistui 32 urheilijaa edustaen 20 kansallisuutta. Kilpailu käytiin 22. heinäkuuta. ==Karsinta== Karsintaraja oli 46,00. Karsintayhmä 1 Sija Nimi Maa Tulos 1 Adolfo Consolini 51,89 2 Fortune Gordien 50,34 3 Otto Grigalka 48,93 4 Sim Iness 48,90 5 James Dillion 47,92 6 Ferenc Klics Unkari 47,63 7 Boris Butenko 46,43 8 Stein Johnson 45,12 9 Fridrik Gudmundsson 45,00 10 Oskar Häfliger 44,73 11 Lucien Guillier 43,88 12 Kristian Johansen 43,46 13 Josef Hipp 43,38 14 Hernán Haddad 42,89 15 Arvo Huutoniemi 42,79 16 Raymond Kintziger 41,46 17 Uri Gallin 40,76 Karsintayhmä 2 Sija Nimi Maa Tulos 1 Nikolaos Syllas Kreikka 47,84 2 Roland Nilsson 47,18 3 Per Stavem 46,74 4 Giuseppe Tosi 46,59 5 Jørgen Plum 46,58 5 Gino Pella 46,58 7 Jean Maissant 46,47 8 Veikko Nyqvist 46,41 9 Boris Matvejev 46,31 10 Konstantinos Giataganas Kreikka 46,05 11 Olli Partanen 45,71 12 Mark Pharaoh 45,24 13 Ian Reed 45,12 14 Jóhan Loeve 44,28 15 Nuri Turan 41,45 ==Loppukilpailu== Sija Nimi Maa 1 2 3 4 5 6 Tulos 1 Sim Iness 53,47 54,60 55,03 53,49 54,13 52,83 55,03 2 Adolfo Consolini 51,69 53,78 53,45 50,63 50,08 51,20 53,78 3 James Dillion 52,47 48,06 51,76 53,28 X 52,28 53,28 4 Fortune Gordien 52,52 52,66 51,71 51,48 X 49,93 52,66 5 Ferenc Klics Unkari 48,74 49,07 51,13 X 49,78 X 51,13 6 Otto Grigalka 50,71 X 47,84 X X X 50,71 7 Roland Nilsson X 48,90 50,06 50,06 8 Giuseppe Tosi 45,85 49,03 48,97 49,03 9 Nikolaos Syllas Kreikka 48,99 48,36 47,17 48,99 10 Boris Matvejev 47,27 44,47 48,70 48,70 11 Boris Butenko X 43,66 48,15 48,15 12 Veikko Nyqvist 47,72 45,99 46,63 47,72 13 Jørgen Plum 38,73 45,20 47,26 47,26 14 Gino Pella X 46,63 45,47 46,63 15 Konstantinos Giataganas Kreikka 42,40 46,23 X 46,23 16 Per Stavem 39,78 X 46,00 46,00 17 Jean Maissant 43,40 42,11 35,82 43,40 ==Lähteet== * Tulokset puolaksi Luokka:Yleisurheilu kesäolympialaisissa 1952
Philippe Buchet

Philippe Buchet (s. 7. toukokuuta 1962 Juniville, Ardennes) on ranskalainen sarjakuva-artisti. Hän aloitti toimimalla freelance-kuvittajana Pariisissa ja Reimsissä. Sarjakuvan maailmaan hän siirtyi piirtämällä sarjakuvaa Nomad yhdessä käsikirjoittaja Jean-David Morvanin kanssa. Hän piirsi myös Dragon- lehteen ja loi Morvanin kanssa sarjakuvan Sillage. Dragonia tehdessään hän teki Morvanin kanssa miekka- ja taikasarjan La Quête des réponses (1998). ==Katso myös== * Buchet at Lambiek (english) Luokka:Ranskalaiset sarjakuvantekijät Luokka:Vuonna 1962 syntyneet Luokka:Elävät henkilöt
Seitakuoro

Seitakuoro on rovaniemeläinen, noin 30 laulajasta koostuva kamarikuoro, joka on perustettu Kemissä vuonna 1961. Kuoro toimii nykyisellään Rovaniemen kansalaisopiston opintopiirinä, mutta on myös oma yhdistyksensä. Kuoron perusohjelmisto koostuu klassisesta kamarikuororepertoaarista, mutta uuden, vaativan kuoromusiikin sekä vanhan musiikin osuus ohjelmistosta on kasvanut. Yhtenä kuoron perusideana on esittää laajoja teoksia yhdessä orkesterin kanssa. Läheinen yhteistyökumppani on Lapin kamariorkesteri. Kuoron tavoitteena on myös tuoda tunnetuksi lappilaista musiikkia. Seitakuoro onkin kantaesittänyt muiden suomalaisten ja ulkomaalaisten säveltäjien teosten lisäksi useiden lappilaisten säveltäjien tuotantoa. Seitakuoro konsertoi pääsääntöisesti Rovaniemellä ja muualla Lapin läänin alueella. Konsertteja pidetään eri ohjelmistolla vuosittain yleensä 3-4. Usein kuoro vie konserttejaan useille paikkakunnille. Useana vuonna Seitakuoro on esiintynyt Hetan musiikkipäivillä. Seitakuoro tekee konserttimatkoja myös muualle Suomeen sekä ulkomaille. Seitakuoro on menestynyt kuorokilpailuissa ja -katselmuksissa Suomessa ja ulkomailla. Vuonna 2006 Seitakuoro oli toiseksi paras kuoro Pärnun kansainvälisissä kansanlaulukilpailuissa. Vuonna 2009 Seitakuoro ylsi Tšekin Olomoucissa järjestetyn suuren kuorofestivaalin viiden parhaan kuoron joukkoon ja voitti kaksi kilpasarjaa. ==Aiheesta muualla== *Seitakuoron kotisivut Luokka:Suomalaiset sekakuorot Luokka:Rovaniemen kulttuuri
B-tyypin pääsarjan tähti

B-tyypin pääsarjan tähti (B V) sininen, valovoimainen pääsarjan tähti. B-tyypin pääsarjan tähdet polttavat vetyä. Näiden tähtien massa on usein 2–16 kertaa Auringon massaa suurempi. BV-tähtien pintalämpötila vaihtelee 10 000–30 000 kelvinin välillä. B-tyypin tähdet pyörivät nopeasti ja säteilevät paljon ultraviolettia. B-tyypin tähtiä näkyy paljon OB-assosiaatioissa. Etenkin B2-alaluokkaan sijoittuvissa tähdissä näkyy spetrissä voimakkaat heliumin viivat. Nämä tähdet ovat Aurinkoon verrattuna lyhytikäisiä. Niinpä puhtaasti BV-tyypin tähtiä on harvassa. Niitä on silti enemmän kuin vielä kuumempia O-tähtiä. Esimerkiksi Achernar ja Spica ovat BV-tähtiä. ==Erityispiirteitä == B-tyypin tähdillä ei ole koronaa. Ne kuluttavat vetyvarastojaan paljon nopeammin kuin pienemmät tähdet kuten Aurinko, minkä takia niiden elinikä on hyvin lyhyt suhteessa muihin tähtiin. Ne viettävät pääsarjassa vetyä plottaen noin 10-500 miljoonaa vuotta. B-tyypin tähtien aurinkotuulen nopeus on yleensä noin 3 000 000 m/s. Monet B-tyypin tähdet myös kiertävät akselinsa ympäri poikkeuksellisen nopeasti. Niinpä useat BV-tähdet ovat litystyneitä. Arvioiden mukaan yksi jokaisesta Auringon lähiympäristön 800 tähdestä on B-tyyppiä. B-tyypin alaluokkia ovat luokat B0–B9 sekä Be. == BV-tähtiä == Esimerkiksi Achernar, Alfa Pavonis, Beta Cygni B, Epsilon Aurigae B, Acrux B, Pii Andromedae, Tau Scorpii, Alpha Arae, Beta Canis Minoris, Mintaka B ja D, Beta Librae, Pii Lupi ja Spica B ovat BV-tyypin tähtiä tai tähtipareja.SIMBAD: Regulus ja Algol A. == Määrittelytähtiä == Tähtiä, joiden avulla joitain B-tyypin alaluokkia on määritelty *Ypsilon Orionis (B0 V) *Eta Aurigae (B3 V) *Eta Ursae Majoris (B3 V) *Tau Scorpii (B0 V) *Omega Scorpii (B1 V) *42 Orionis (B1 V) *22 Scorpii (B2 V) *Rho Aurigae (B5 V) *18 Tauri (B8 V) *Beta2 Scorpii (B2 V) *29 Per (B3 V) *HD 36936 (B5 V) *HD 21071 (B7 V) *Omega For A (B9V) *HR 2328 (B9V) *90 Leonis (B4V) == Taulukko == Ominaisuudet Spektrityyppi Säde Ro Massa Mo Teff (K) log g B0V 10 17 25000 4 B1V 6.42 13.21 25400 3.9 B2V 5.33 9.11 20800 3.9 B3V 4.8 7.6 18800 4 B5V 3.9 5.9 15200 4 B6V 3.56 5.17 13800 4 B7V 3.28 4.45 12400 4.1 B8V 3 3.8 11400 4.1 B9V 2.7 3.29 10600 4.1 == Lähteet == Luokka:Tähtityypit
F-tyypin pääsarjan tähti

F-tyypin pääsarjan tähti (F V) on pääsarjan (vetyä polttava) tähti, jonka spektriluokka on F ja luminositeettiluokka V. Näiden tähtien massa on 1–1,4 kertaa Auringon massa, ja niiden pintalämpötila on 6 000–17 000 K. Esimerkkeja F-tyypin pääsarjan tähdistä ovat Gamma Virginis A ja B sekä Tau Boötis.SIMBAD. Gamma Virginis A ja Gamma Virginis B. == Lähteet == Luokka:Tähtityypit
Live (Royalsin albumi)

Live on rock-yhtye Royalsin kolmas ja viimeinen albumi, joka julkaistiin vuonna 1978. Tupla-albumille taltioitiin yhtyeen viimeinen keikka 21.5.1978 Helsingin Tavastia-klubilla. Levyllä on ensi kertaa mukana yhtyeen uusi jäsen, kosketinsoittaja ja komppikitaristi Mikko Rintanen. Äänittäjänä toimi Robi Godzinsky ja levyn miksasi Pave Maijanen. == Kappaleet == # # # # # # # # # # # # == Kokoonpano == * Pave Maijanen – laulu, basso * Albert Järvinen – kitara * Mikko Rintanen – kosketinsoittimet, kitara * Ippe Kätkä – rummut Luokka:Royalsin albumit Luokka:Vuoden 1978 konserttitallenteet Luokka:Love Recordsin albumit
G-tyypin pääsarjan tähti

G-tyypin pääsarjan tähti (G V) on pääsarjan tähti, jonka spektriluokka on F ja luminositeettiluokka V. Näiden tähtien massa on 0,8–1,2 kertaa Auringon massa, ja niiden pintalämpötila on 5 300–6 000 K. Aurinko on tunnetuin esimerkki G-tyypin pääsarjan tähdestä. Joka sekunti Aurinko muuttaa noin 600 miljoonaa tonnia vetyä heliumiksi kehittäen energiaa.Why does the Sun shine? Barbara Ryden, Astronomy 162, Ohio State University. Muita G-tyypin tähtiä ovat mm. Alfa Centauri A ja Tau Ceti. G-tyypin tähtien spektrin väri on yleensä valkoinen. Aurinkokin on oikeasti valkoinen, mutta se näyttää kellertävältä johtuen Maan ilmakehästä. G-tyypin tähdet ovat valovoimaisempia kuin 90 % Linnunradan tähdistä (jotka ovat pääasiassa oransseja, punaisia ja valkoisia kääpiöitä). G-tyypin tähdillä on usein vetyä noin 10 miljardiksi vuodeksi. Tämän jälkeen niistä alkaa kehittyä punaisia jättiläisiä, jotka romahtavat lopulta kylmeneviksi ja tiheiksi valkoisiksi kääpiöiksi. == Lähteet == == Aiheesta muualla == Luokka:Tähtityypit
Anuco

Anuco oli Pekka Härkösen omistama levy-yhtiö, joka oli toiminnassa vuosina 1974–1980.http://www.discogs.com/label/98272-Anuco Yhtiö julkaisi iskelmä- ja vanhan tanssimusiikin äänitteitä. Levyttäneitä artisteja olivat muiden muassa Eino Valtanen, Juhani Markola, Bamperos, M. A. Numminen ja Rauli Somerjoki. ==Levymerkit== * Anuco * Kalevy ==Lähteet== Luokka:Entiset suomalaiset levy- yhtiöt
Kauko Muje

Kauko Oskari Muje (11. syyskuuta 1936 Sortavala – (kuoleman julkistamispäivä 14. marraskuuta) 2023 LapinlahtiYLE.fi 14.11.2023: Pitkäaikainen toimittaja Kauko Muje on kuollut – sävelsi monen lapsuudesta tutut Samuli Satunen -laulut. Viitattu 2.12.2023.) oli suomalainen säveltäjä, laulaja, lehtitoimittajahttp://www.outokummunseutu.fi/tarkennus.php?lehti=743&id;=55956 ja radiotoimittaja, joka esitti lastenlauluja, joissa oli hänen puolisonsa Vuokko Mujeen tekstit ja hänen oma sävellyksensä. Hän on ollut Kuusjärven Lehden päätoimittaja ja vuodesta 1967 toimittajana Yleisradion Joensuun ja Kuopion toimituksissa. ==Diskografia== * Samuli Satunen 14 laulua (1969) * Lakkari lastenmaa (1981) ==Lähteet== ==Aiheesta muualla== * * Luokka:Suomalaiset laulajat Luokka:Suomalaiset säveltäjät Luokka:Suomalaiset toimittajat Luokka:Vuonna 1936 syntyneet Luokka:Vuonna 2023 kuolleet
Vuokko Muje

Vuokko Sinikka Muje (o.s. Räsänen, s. 2. toukokuuta 1940 Kuusjärvi nyk. Outokumpu) on suomalainen sanoittaja ja kirjailija. Hänen tuotantoonsa kuluu myös televisio- ja radio- käsikirjoituksia, proosaa ja oppikirjatekstejä. Hän valmistui vuonna 1963 sairaanhoitajaksi Pohjois-Karjalan sairaanhoito- opistosta. Hän sanoitti lauluja muun muassa miehensä Kauko Mujeen sävellyksiin. == Tuotanto == * Samuli Satunen. 1970. LP, PSO. Äänite. * Samuli Satunen on iloinen. 1972. Weilin & Göös. * Havukkavuoren musta lintu. 1974. Weilin & Göös. * Karibu ja poika. 1975. Kuunnelma. * Lähteen legenda. 1975. Kuunnelma. * Haukkapoika. 1976. Weilin & Göös. * Sinikukallinen nekka. 1976. Televisionäytelmä. * Käkilintuprinsessa. 1977. Weilin & Göös. * Lakkari lastenmaa. 1981 * Postiauto punainen 1986 == Lähteet == == Aiheesta muualla == * * * Luokka:Suomalaiset sanoittajat Luokka:Suomalaiset kirjailijat Luokka:Vuonna 1940 syntyneet Luokka:Elävät henkilöt
Kuparierakkokolibri

Kuparierakkokolibri (Phaethornis subochraceus) on eteläamerikkalainen kiitäjälintu. Sen esiintymisalue käsittää Bolivian Andien itärinteiden alangot sekä läheisen alueen Brasilian Mato Grossossa. Walter Edmond Clyde Todd kuvaili lajin holotyypin Bolivian Santa Cruz de la Sierrasta vuonna 1915.The Internet Bird Collection == Lähteet == Luokka:Erakkokolibrit
Neulaerakkokolibri

Neulaerakkokolibri (Phaethornis philippii) on eteläamerikkalainen kiitäjälintu. Sen esiintymisalue käsittää itäisen Perun, Bolivian pohjoisosan ja Brasilian länsiosan. Jules Bourcier kuvaili lajin holotyypin Boliviasta vuonna 1847.The Internet Bird Collection == Lähteet == Luokka:Erakkokolibrit
Nokierakkokolibri

Nokierakkokolibri (Phaethornis augusti) on eteläamerikkalainen kiitäjälintu. Sen esiintymisalue käsittää mantereen vuoristoisen pohjoisosan Kolumbiasta Venezuelaan ja läntiseen Guyanaan. Lajista tunnetaan kolme alalajia. Jules Bourcier kuvaili lajin holotyypin Venezuelan Caracasista vuonna 1847.The Internet Bird Collection == Lähteet == Luokka:Erakkokolibrit
Dumitru Hubert

Dumitru Hubert (3. syyskuuta 1899 Bukarest – 27. elokuuta 1934 Brașov) oli romanialainen rattikelkkailija ja maailmanmestari. Hubert voitti parinsa Alexandru Papanăn kanssa vuonna 1933 Schreiberhaussa käydyissä MM-kilpailuissa maailmanmestaruuden kahden miehen kelkoissa. Vuotta myöhemmin Engelbergin MM- kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi. Hubert toimi urheilu-uransa ulkopuolella Romanian ilmavoimien lentäjänä. Hän sai surmansa vuonna 1934 Brașovissa järjestetyssä lentonäytöksessä, jossa Hubertin ohjaama kone syöksyi maahan 10 000 katsojan silmien edessä. == Lähteet == Luokka:Romanialaiset rattikelkkailijat Luokka:Vuonna 1899 syntyneet Luokka:Vuonna 1934 kuolleet
Japaninmakrilli

Japaninmakrilli (Scomber japonicus) on makrillien heimoon kuuluva ahvenkala. Se kasvaa tyypillisesti 30 cm pitkäksi. Japaninmakrilleja elää subtrooppisilla rannikkovesillä. Japaninmakrilli on yleisväriltään hopeanhohtoinen. Selkäpuolella on mustia aaltoilevia viivoja. Scomber japonicus Shorefishes of the Tropical Eastern Pacific Online Information System Japanissa japaninmakrillia kasvatetaan myös kalanviljelylaitoksissa. == Lähteet == == Aiheesta muualla == *ITIS: Scomber japonicus Luokka:Makrillit
Ponta do Sol

Ponta do Sol on kunta Portugalille kuuluvalla Madeiran itsehallintoalueella. Se on kooltaan Madeiran pienin kunta (46,2 km2) ja vuonna 2015 siellä oli arviolta 8 619 asukasta. Ponta do Sol sijaitsee saaren etelärannalla Calhetan ja Ribeira Bravan välissä rajautuen pohjoisessa São Vicenten kuntaan. == Lähteet == == Aiheesta muualla == Luokka:Madeiran kunnat
CRB (yhtye)

CRB on oululainen hengellisen musiikin yhtye, joka soittaa pääasiassa soul- ja funk-vaikutteisia sovituksia Suomen evankelis-luterilaisen kirkon virsikirjan virsistä. == Historia == CRB syntyi 2006, kun Oulussa järjestettävien CrossRoads-iltojen housebandistä koottiin yhtye Virret vol. 1 -levyn nauhoituksia varten. Yhtyeen nykyinen kokoonpano vakiintui 2008. Yhtyeen toinen levy, Tunnet minut julkaistiin 23. huhtikuuta 2010. == Diskografia == * Virret vol. 1 (2006) * Tunnet minut (2010) == Lähteet == == Aiheesta muualla == * * CRB Facebook-sivustolla Luokka:Suomalaiset kristilliset yhtyeet
Jean-David Morvan

thumb|2017 Jean-David Morvan (s. 28. marraskuuta 1969 Reims, Marne, Ranska) on ranskalainen sarjakuvakäsikirjoittaja. Jean-David Morvan opiskeli taideaineita Saint-Lucin instituutissa Brysselissä. Morvan koetti ensin sarjakuvan piirtämistä, mutta havaitsi pian vahvuutensa olevan käsikirjoittamisessa, ja nyt hänet tunnetaan parhaiten juuri sarjakuvakäsikirjoituksistaan. Hän asuu Reimsissä Ranskassa. Tärkeimmät sarjat, joita hän on käsikirjoittanut ovat Piko ja Fantasio, Sir Pyle and Merlin José Luis Munueran kanssa, ja Sillage Philippe Buchet’n kanssa. ==Palkinnot== * 2002: ehdokkaana Angoulême International Comics Festival Prix Jeunesse 9-12 ans Angoulêmen kansainvälisillä sarjakuvafestivaalilla * 2004: ehdokkaana Prix Jeunesse 9-12 ans Angoulêmen kansainvälisillä sarjakuvafestivaalilla * 2006: Prix Jeunesse 9-12 ans Angoulêmen kansainvälisillä sarjakuvafestivaalilla :: - ehdokkaana "Paras nuorten sarjakuva": Prix Saint-Michel, Brysseli, Belgia * 2007: Paras nuorten sarjakuva: Prix Saint-Michel * 2008: Ehdokkaana "Parhaasta tarinasta": Prix Saint-Michel ==Lähteet== Luokka:Ranskalaiset sarjakuvantekijät Luokka:Vuonna 1969 syntyneet Luokka:Elävät henkilöt
Alexandru Papană

Alexandru Papană (18. lokakuuta 1906 Bukarest – 17. huhtikuuta 1946 Las Vegas, Yhdysvallat) oli romanialainen ilmailija ja rattikelkkailija. Papană voitti parinsa Dumitru Hubertin kanssa vuonna 1933 Schreiberhaussa käydyissä MM- kilpailuissa maailmanmestaruuden kahden miehen kelkoissa. Vuotta myöhemmin Engelbergin MM-kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi. Romanialaisen kenraalin poika Papană toimi urheilu-uransa ulkopuolella Romanian ilmavoimien lentäjänä. Hän oli muutenkin innokas ilmailija ja tavoitteli ennätyksiä kyseisessä lajissa. Hän osallistui myös näytöslajina olleeseen Berliinin kesäolympialaisten purjelentoon, mikä poiki hänelle työtarjouksen Yhdysvalloista. Vuonna 1946 Yhdysvaltain kansalaisuuden saanut Papană teki itsemurhan myrkyllä. == Lähteet == Luokka:Romanialaiset rattikelkkailijat Luokka:Itsemurhan tehneet Luokka:Vuonna 1906 syntyneet Luokka:Vuonna 1946 kuolleet
José Luis Munuera

José Luis Munuera (s. 21. huhtikuuta 1972 Lorca, Murcian maakunta, Espanja) on espanjalainen sarjakuvataiteilija. Yhdessä sarjakuvakäsikirjoittaja Jean-David Morvanin kanssa hän piirsi klassista Piko ja Fantasio -sarjaa vuosina 2004 - 2008. Munueran tyyli oli lähellä Franquinin omaa graafista tyyliä, tuoden samalla mukaan kosketuksen manga-tyylistä modernismia. Morvan ja Munuera käyttivät hyväkseen sarjan kaikkien piirtäjien elementtejä eikä yksistään Franquinin. Munuera on piirtänyt lastensarjakuvaa Nävis, joka on Philippe Buchet'n luoman science fiction sarjan Sillage spin-off. Siinä missä Sillage on piirretty realistiseksi, Nävis on karrikoidumpaa ja vauhdikkaampaa. ==Lähteet== *José-Luis Munuera at Lambiekin Comiclopedia == Aiheesta muualla == *Casa Munuera (henkilökohtainen blogi) Luokka:Espanjalaiset sarjakuvantekijät Luokka:Vuonna 1972 syntyneet Luokka:Elävät henkilöt
Werner Zahn

Werner Zahn (15. marraskuuta 1890 - 1. tammikuuta 1971) oli saksalainen rattikelkkailija ja maailmanmestari. Papană kuului Saksan miehistöön sen voittaessa vuonna 1931 Sankt Moritzissa käydyissä MM-kilpailuissa maailmanmestaruuden neljän miehen kelkoissa. Lake Placidin talviolympialaisissa 1932 Zahnin johtama kelkka ajoi harjoituksissa ulos radalta. 50 metrin ilmalennon seurauksena kelkan nelijäsenisestä miehistöstä kolme loukkaantui, ja kelkan oli vetäydyttävä kisasta. == Lähteet == *Bobsleigh at the 1932 Lake Placid Winter Games: Men's Four Sports Reference LLC. *Bobsleigh World Championships Men: 4-Man sports123.com Luokka:Saksalaiset rattikelkkailijat Luokka:Vuonna 1890 syntyneet Luokka:Vuonna 1971 kuolleet
Krista Putkonen-Örn

Krista Putkonen-Örn (o.s. Putkonen, s. 1970) on suomalainen freelancenäyttelijä. Putkonen-Örn on valmistunut Teatterikorkeakoulun näyttelijätyön laitokselta vuonna 1999. Valmistumisensa jälkeen hän oli kaksi vuotta kiinnitettynä Seinäjoen kaupunginteatteriin. Tämän jälkeen hän on työskennellyt freelancerina eri teattereissa, muun muassa Suomen Kansallisteatterissa, Teatteri Imatrassa, Teatteri Takomossa, Keski-Uudenmaan Teatterissa ja Teatteri Hevosenkengässä. Televisiossa hän on näytellyt Elina Hurskaisen roolissa vuodesta 2014 alkaen Syke-draamasarjassa. Putkonen-Örn on yksi Suomen kuunnelluimmista äänikirjojen lukijoista. Vuonna 2018 Näkövammaisten liitto palkitsi hänet vuoden äänikirjan lukijana. Hänen isänsä on oopperalaulaja Marko Putkonen, äitinsä toimittaja ja teatteriohjaaja Tuovi Putkonen ja veljensä Janus Putkonen. == Filmografia == Elokuvat Elokuvat Elokuvat Vuosi Elokuvat Rooli 2012 Tähtitaivas talon yllä Sirkka 1970-luvulla 2021 Syke-elokuva: Hätätila Elina Hurskainen Televisiosarjat Televisiosarjat Televisiosarjat Vuosi Sarja Rooli 1999 Muodollisesti pätevä hotellivirkailija Salatut elämät Lauran työkaveri 2007 Kotikatu kolarinainen 2008–2009 Morsian Berit 2011 Salatut elämät Päivi Hakala 2014– Syke Elina Hurskainen == Lähteet == == Aiheesta muualla == * Krista Putkonen-Örnin profiili Näyttelijäliiton sivuilla Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt
Santiago Giraldo

Santiago Giraldo (s. 27. marraskuuta 1987 Pereira) on kolumbialainen tennispelaaja. Parhaimmillaan hän on ollut ATP-listan sijalla 39 heinäkuussa 2012. Vuonna 2010 Giraldo voitti Australian avointen ensimmäisellä kierroksella kuudenneksitoista sijoitetun Tommy Robredon luvuin 6–4, 6–2, 6–2. Toisella kierroksella hän hävisi Łukasz Kubotille 4–6, 6–3, 3–6, 1–6. Samana vuonna Internazionali BNL d'Italia -turnauksessa Giraldo voitti Juan Carlos Ferreron ja Michaël Llodran, mutta hävisi kolmannella kierroksella Jo-Wilfried Tsongalle. Vuonna 2011 Aucklandin turnauksessa Giraldo voitti Daniel Gimeno- Traverin, Albert Montañésin ja Thomaz Belluccin, kunnes hävisi semifinaalissa maailmanlistan sijalla seitsemän olleelle David Ferrerille. Australian avoimissa hän voitti avauskierroksella Rui Machadon, mutta hävisi toisella kierroksella Marin Čilićille. Santiagossa pelatussa turnauksessa Giraldo pääsi finaaliin asti, mutta hävisi sen Tommy Robredolle. Ranskan avointen ensimmäisellä kierroksella hän hävisi Pablo Andújarille, Wimbledonin ensimmäisellä kierroksella Richard Gasquetille ja Yhdysvaltain avointen ensimmäisellä kierroksella Roger Federerille. == Lähteet == == Aiheesta muualla == * Santiago Giraldo profiili ATP:n kotisivuilla Luokka:Kolumbialaiset tennispelaajat Luokka:Vuonna 1987 syntyneet Luokka:Elävät henkilöt
MathType

MathType on Design Sciencen kehittämä ohjelmisto, joka tarjoaa paletin matemaattisten merkintöjen lisäämiseksi asiakirjoihin. Ohjelmiston mukana tulee itsenäinen kaavaeditori, sekä liitännäisen yleisimpiin tekstinkäsittelyohjelmistoihin. Tuettuja ovat Microsoft Word, Apple Pages, OpenOffice sekä Google Docs. Kaavoja voi myös tallentaa mm. TeX-, LaTeX- ja MathML-muodoissa. == Toiminnallisuus == MathType tarjoaa graafisen WYSIWYG- paletin, jonka avulla matemaattisia merkintöjä voi syöttää hiiren ja näppäimistön avulla. Sisällön voi syöttää myös TeXinä ja LaTeXina. MathTypeä on aktiivisesti kehitetty, ja se on yhteensopiva useiden muiden ohjelmistojen kanssa. Design Science tarjoaa haun yhteensopivuuden tarkistamiseksi. == Aiemmat julkaisut == * MathType 1.0 (1987) * MathType 3.5 (1997) * MathType 4.0 (1999) * MathType 5.0 (2001) * MathType 6.0 (2007) * MathType 6.5 (2008) * MathType 6.6 (2009) * MathType 6.7 (2010) ==Lähteet== == Aiheesta muualla == * MathTypen esittelysivu * Viralliset jälleenmyyjät Suomessa Luokka:Matematiikkaohjelmistot
Kotiteollisuus (albumi)

Kotiteollisuus on Kotiteollisuus-yhtyeen 11. albumi. Se julkaistiin 2. maaliskuuta 2011. Albumi nousi Suomen virallisen listan sijalle 1. Sitä on myyty 20 186 kappaletta, myyden julkaisuvuotenaan platinaa.IFPI – Kulta- ja platinalevyt Albumin ensimmäinen single Soitellen sotaan jaettiin radioille 24. tammikuuta 2011. Huhtikuussa ilmestyneestä toisesta singlestä Raskaat veet on kuvattu myös musiikkivideo, jonka ohjauksesta vastaa Antti Hyyrynen. === Kalevan miekka -ep === 26\. lokakuuta 2011 julkaistiin Kotiteollisuus -albumista uusi painos, mikä sisältää varsinaisen albumin lisäksi Kalevan miekka -EP:n. EP:llä ovat mukana kappaleet, mitkä eivät mahtuneet albumille sekä viisi Turussa 30. huhtikuuta nauhoitettua live-raitaa. == Kappaleet == Kaikki sävellykset Kotiteollisuus ja kaikki sanoitukset Jouni Hynynen. Sovitukset Kotiteollisuus + Mikko Karmila, ellei toisin mainita. # Hornankattila – 07:33 # Soitellen sotaan – 04:11 (Sov. Kotiteollisuus + Mikko Karmila ja Tuomas Holopainen) # Raskaat veet – 04:01 # Sarvet itää – 04:55 # Kylmä teräs – 04:44 (Sov. Kotiteollisuus + Mikko Karmila ja Yari Knuutinen) # Rosebud – 04:17 # Ei kukaan – 05:29 (Sov. Kotiteollisuus + Mikko Karmila ja Tuomas Holopainen) # Isän kädestä – 04:33 # Pahanilmanlinnut – 03:14 (Sov. Kotiteollisuus + Mikko Karmila ja Miitri Aaltonen) # Itken seinään päin – 04:54 (Sov. Kotiteollisuus + Mikko Karmila ja Tuomas Holopainen) # Ainoa – 05:02 # Taivas on auki – 08:16 (Sov. Kotiteollisuus + Mikko Karmila ja Yari Knuutinen) === Kalevan miekka === # Hölmöjen taivas # Pappi puhuu # Unentakoja # Kalevan miekka # Kivireki (live) # Arkunnaula (live) # Soitellen sotaan (live) # Raskaat veet (live) # Taivas on auki (live) == Kokoonpano == * Jouni Hynynen – laulut, kitarat * Jari Sinkkonen – rummut, shamaanirumpu, taustalaulut * Janne Hongisto – basso, taustalaulut ===Vierailevat muusikot=== * Mikko Karmila – kitara, äänitys, miksaus, tuotanto * Tuomas Holopainen – koskettimet, taustalaulut * Miitri Aaltonen – taustalaulut, taustalaulujen äänitys * Janne Hynynen – taustalaulut * Antti Hyyrynen – taustalaulut * Ismo Alanko – sello (Ainoa) * Hämppy – taustalaulut * Timo Rautiainen – mandola, mandoliini (Pappi puhuu) Jousiorkesteri Kottaraiset: * Yari – kapellimestari * Liisa Karhu, Tanja Matilainen ja Anni Puittinen – 1. viulut * Ella Isotalo, Nea-Maria Korpelainen ja Mirva Tarvainen – 2. viulut * Leena Hirvonen ja Riikka Partanen – sellot * Kimmo Perkkiö – jousien äänitys == Singlet == # Soitellen sotaan (24.1.2011) # Raskaat veet (huhtikuu 2011) == Arvostelut == * Desibeli.net: Desibeli.net * Dome.fi: Dome.fi * Imperiumi: 8/10 * Soundi: Soundi == Listasijoitukset == Lista Sija Suomen virallinen albumilista 1 == Lähteet == Luokka:Kotiteollisuuden albumit Luokka:Vuoden 2011 albumit Luokka:Mikko Karmilan tuottamat albumit
Partaerakkokolibri

Partaerakkokolibri (Phaethornis squalidus) on Brasilian kotoperäinen kiitäjälintu. Sen esiintymisalue käsittää maan kaakkoisosan Minas Geraisista ja Espírito Santosta Santa Catarinaan. Coenraad Jacob Temminck kuvaili lajin holotyypin Ipanemalta São Paulosta vuonna 1822.The Internet Bird Collection == Lähteet == Luokka:Erakkokolibrit
Soar

Soar on Trentjoen sivujoki Itä-Midlandsin alueella Englannissa. Se saa alkunsa Hinckleyssä Leicestershiressä ja laskee Trentiin Ratcliffe-on-Soarin lähistöllä Nottinghamshiressä. Joen valuma-alue on 1 380 neliökilometriä, joka on pääasiassa maaseutua. Joki virtaa Leicesterin kaupungin keskustan ja länsiosien läpi. Soarin merkittävin sivujoki on Wreake. == Lähteet == ==Aiheesta muualla== * Soarjoki Waterscape.com-sivustolla Luokka:Leicestershiren joet Luokka:Nottinghamshiren joet
Aarne Hildén

Aarne Kalervo ”Aake” Hildén (7. huhtikuuta 1940 Tampere – 25. kesäkuuta 2024 Tampere)Kuolinilmoitus. Aamulehti 21.7.2024, s. B16. oli suomalainen sanoittaja, laulaja ja musiikkituottaja. ==Diskografia== * Humppakulkurit (1978) * Ikinuorille (1978) * Lämmöllä (1981) * Tangokesä! (1985, A-puolen solistina Eino Valtanen) == Lähteet == ==Aiheesta muualla== * * Luokka:Suomalaiset sanoittajat Luokka:Suomalaiset musiikkituottajat Luokka:Vuonna 1940 syntyneet Luokka:Vuonna 2024 kuolleet
Louis Bourguet

Louis Borguet (1678, Nîmes – 1742, Neuchâtel) oli yleisnero ja Leibnizin kirjeenvaihtoja, joka kirjoitti arkeologiasta, maantieteestä, filosofiasta, raamatullisesta oppineisuudesta ja matematiikasta. ==Töitä== *Lettres philosophiques sur la formation des sels et des crystaux, Amsterdam, 1729 *Traité des petrifications, 1742 ==Lähteet== Luokka:Ranskalaiset filosofit Luokka:Ranskalaiset matemaatikot
Halleluja (albumi)

Halleluja on 13. tammikuuta 2011 julkaistu Matti Eskon albumi. Levy sisälsi Matti Eskon versioita Leonard Cohenin kappaleista (Halleluja ja Oon sun mies) sekä Matti Eskon ensimmäisen hitin Tietää saat viimeinkin uuden version. Oman elämäni cowboy kappaleen Matti Esko omisti edesmenneelle ystävälleen Kari Tapiolle.Iltalehti.fi - Jäähyväiset Kari Tapiolle Viitattu 27.1.2011 Albumi voitti ylivoimaisesti radiokanavien Kuukauden Levy äänestyksen.Polarartistit.fi - Matti Eskolta Kuukauden Levy Viitattu 16.2.2011 == Kappaleet == # # # # # # # # # # # # # # == Lähteet == Luokka:Matti Eskon albumit Luokka:Vuoden 2011 albumit
Sauli Pietiläinen

Sauli Pietiläinen (s. 20. heinäkuuta 1941) on entinen suomalainen jalkapalloilija. Laitahyökkääjänä pelannut Pietiläinen edusti urallaan Kotkan Jäntevää 1960–1961 ja 1968–1970, Turun Palloseura 1962–1963, Kotkan Työväen Palloilijoita 1964–1967. Hän voitti KTP:ssa Suomen Cupin 1967. Kaikkiaan Pietiläinen pelasi kuuden pääsarjakauden aikana 119 ottelua, joissa hän teki 36 maalia. Pietiläinen pelasi maajoukkueessa vuonna 1961 yhteensä kuusi maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1941 syntyneet Luokka:Elävät henkilöt
Jukka Pirinen

Jukka Pirinen (s. 9. helmikuuta 1951 Valkeakoski) on entinen suomalainen jalkapalloilija. Keskikentällä pelannut Pirinen edusti urallaan Valkeakosken Hakaa 1968–1979 ja Tampereen Ilvestä 1980–1984. Hän voitti Hakassa mestaruuden ja Suomen Cupin 1977 sekä Ilveksessä mestaruuden 1983. Kaikkiaan Pirinen pelasi 16 kauden aikana 328 mestaruussarjan ottelua, joissa hän teki 30 maalia. Hän on pelannut 29. eniten otteluita Suomen pääsarjatasolla. Pirinen pelasi maajoukkueessa vuosina 1975–1977 yhteensä kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1951 syntyneet Luokka:Elävät henkilöt
Tummanvihreä pikkolopoika

Tummanvihreä pikkolopoika () on vuonna 2009 ilmestynyt Pikon ja Fantasion uudet seikkailut -sarjan albumi, jonka on käsikirjoittanut Yann ja piirtänyt Olivier Schwartz. == Vastaanotto == Tähtivaeltajan Toni Jerrmanin mukaan tarinan hassuttelu lähentelee lapsellisuutta. Kevyt toimintahuumori ei silti pahemmin haittaa lukijaa, lukuun ottamatta epäonnistunutta päätösjaksoa. Lennokas ligne claire -piirrostyyli sopii hyvin sinällään puoliviihdyttävään mutta helposti unohtuvaan teokseen. Ulkoisesti häiritsevää albumissa on painotekninen virhe, jonka vuoksi monissa ruuduissa on ääriviivojen ja värien välissä valkoinen varjo. == Lähteet == == Aiheesta muualla == * Tero Mattila: Piko ja Fantasio vastaan natsit. Kvaak.fi 13.10.2010. * Janne Suominen: Nokkelaa nostalgisointia . Lumo 17.11.2010. * Jokke Saharinen: Pikon ja Fantasion uudet seikkailut . Keskisuomalainen 10.1.2011. * Heikki Jokinen: Piko natsien valtaamassa Brysselissä. Helsingin Sanomat 18.1.2011. Luokka:Piko ja Fantasio -sarjakuva-albumit Luokka:Vuoden 2009 kirjat
Ajan pyörteissä

Ajan pyörteissä () on vuonna 2007 ilmestynyt Pikon ja Fantasion uudet seikkailut -sarjan albumi, jonka on kirjoittanut ja piirtänyt Frank Le Gall. == Lähteet == == Aiheesta muualla == * S. Santikko: Tempo on täällä! Kvaak.fi 8.7.2009. * Janne Suominen: Päivitetty Piko ja Fantasio nostalgiamaassa. Lumo 31.8.2009. * Markku Reunanen: Piko ja Fantasio: Ajan pyörteissä. V2.fi 6.4.2010. Luokka:Piko ja Fantasio -sarjakuva-albumit Luokka:Vuoden 2007 kirjat
Pariisi aaltojen alla

Pariisi aaltojen alla () on vuonna 2004 ilmestynyt Piko ja Fantasio -sarjan albumi. Sarjakuvan on käsikirjoittanut Jean-David Morvan ja piirtänyt José- Luis Munuera. == Lähteet == == Aiheesta muualla == * Luokka:Piko ja Fantasio -sarjakuva-albumit Luokka:Vuoden 2004 kirjat
Kehän kuninkaat

Kehän kuninkaat (4 aventures de Spirou et Fantasio) on vuonna 1950 ilmestynyt Piko ja Fantasio -sarjan albumi, joka aloittaa sarjan albumimuotoisten julkaisujen perinteisen linjan. Andre Franquinin piirtämät tarinat ilmestyivät alun perin 1948–1949. == Lähteet == == Aiheesta muualla == * Juho Salo: Kehän kuninkaat. Kvaak.fi 11.9.2006. * Harri Römpötti: Pikon ja Fantasion ensiaskeleet. Helsingin sanomat 8.1.2007. Luokka:Piko ja Fantasio -sarjakuva- albumit Luokka:Vuoden 1950 kirjat
Jari Poutiainen

Jari Poutiainen (s. 29. elokuuta 1966 Kuopio) on entinen suomalainen jalkapalloilija. Maalivahtina pelannut Poutiainen edusti urallaan Kuopion Pallotovereita 1983–1987, Kuopion Palloseuraa 1988 ja ruotsalaista Hammarby IF:iä 1989–1990. Kaikkiaan Poutiainen pelasi kuuden kauden aikana 109 Mestaruussarjan ottelua. Ruotsissa hän pelasi 29 ottelua, joista kahdeksan Allsvenskanissa. Poutiainen pelasi maajoukkueessa yhden maaottelun 1988. == Lähteet == Luokka:Suomalaiset jalkapalloilijat Luokka:Vuonna 1966 syntyneet Luokka:Elävät henkilöt
Tembo Tabu

Tembo Tabu (Tembo Tabou) on vuonna 1974 ilmestynyt Piko ja Fantasio -sarjan albumi. Kuvituksen ovat tehneet Jean Roba ja André Franquin ja käsikirjoituksen Greg. == Lähteet == == Aiheesta muualla == * Joonas Aitonurmi: Hissipoika jälleen Afrikassa . Kvaak.fi 15.10.2007. Luokka:Piko ja Fantasio -sarjakuva-albumit Luokka:Vuoden 1971 kirjat
Aimo Pulkkinen

Aimo Pulkkinen (14. kesäkuuta 1928 Parikkala – 5. toukokuuta 2018 Valkeakoski) oli suomalainen jalkapalloilija ja jalkapallovalmentaja. Pulkkinen aloitti jalkapalloilun Yhtyneiden Paperitehtaiden tehdasjoukkueessa Simpeleen Urheilijoissa, josta hän vuorineuvos Juuso Waldenin käskystä siirtyi yhtiön toiseen tehdasjoukkueeseen Valkeakosken Hakaan vuonna 1950. Walden oli hoitanut Pulkkiselle asunnon sekä työpaikan viilaajana yhtiön omistamalta Jylhävaaran konepajalta. Myöhemmin Pulkkinen työskenteli Yhtyneillä Paperitehtailla muun muassa työnjohtajana sekä myyntipäällikkönä. Pulkkinen harrasti nuorena myös yhdistettyä, ja kuului vuoden 1952 olympiavalmennettaviin, mutta valitsi lopulta lajikseen jalkapallon. Tukimiehenä pelannut Pulkkinen voitti Hakassa Suomen mestaruuden 1960 sekä Suomen Cupin 1955, 1959 ja 1960. Hän pelasi Mestaruussarjassa 12 kauden aikana 211 ottelua ja teki 27 maalia. Suomen A-maajoukkueessa Pulkkinen pelasi vuosina 1953–1958 kahdeksan maaottelua. Pelaajauransa jälkeen hän toimi muun muassa Hakan päävalmentajana 1962–1966, jolloin seura voitti Suomen mestaruuden 1962 ja 1965. Pulkkinen oli myös mukana perustamassa Suomen jalkapallomuseota Valkeakoskelle vuonna 1993. Vuonna 2009 hänet valittiin Hakan kunniajäseneksi. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1928 syntyneet Luokka:Vuonna 2018 kuolleet
Yleisurheilu kesäolympialaisissa 1952 – miesten moukarinheitto

Helsingin olympiakisojen miesten moukarinheittoon osallistui 33 urheilijaa edustaen 18 kansallisuutta. Kilpailu käytiin 24. heinäkuuta. ==Karsinta== Karsintaraja oli 49,00, joka osoittautui aivan liian alhaiseksi, kun peräti 25 urheilijaa selvitti sen. Karsintayhmä 1 Sija Nimi Maa Tulos 1 József Csermák Unkari 57,20 2 Ivan Gubijan 54,76 3 Georgi Dybenko 53,70 4 Jiri Dadák 53,66 5 Oiva Halmetoja 53,55 6 Constantin Dumitru 50,92 7 Samuel Felton 50,89 8 Poul Cederquist 50,77 9 Duncan Clark 50,69 10 Peter Allday 50,59 11 Martin Engel 50,00 12 Rudolf Galin 49,98 13 Robert Backus 49,37 14 Henri Haest 49,08 15 Fazal Hussain 48,36 16 Ewan Douglas 48,25 \- Jaime Annexy X Karsintayhmä 2 Sija Nimi Maa Tulos 1 Karl Storch 55,33 2 Sverre Strandli 54,96 3 Karl Wolf 53,96 4 Teseo Taddia 53,85 5 Imre Németh Unkari 53,79 6 Miloš Máca 53,72 7 Nikolai Redkin 53,58 8 Mihail Krivonosov 51,15 9 Reino Kuivamäki 50,58 10 Pierre Legrain 49,75 11 Lauri Tamminen 49,05 12 Aivo Lucioli 48,74 13 Roger Veeser 48,60 14 André Osterberger 47,87 15 Muhammad Iqbal 47,45 16 Arturo Melcher 45,55 ==Loppukilpailu== Sija Nimi Maa 1 2 3 4 5 6 Tulos 1 József Csermák Unkari 58,45 57,28 60,34 49,68 X X 60,34 2 Karl Storch X 56,45 58,18 58,86 57,80 58,34 58,86 3 Imre Németh Unkari 54,92 55,05 56,82 54,95 57,74 56,30 57,74 4 Jiri Dadák 54,00 56,81 X 51,72 55,61 54,04 56,81 5 Nikolai Redkin 53,08 56,55 52,30 53,55 X 54,16 56,55 6 Karl Wolf 56,49 54,98 53,79 53,60 X 56,41 56,49 7 Sverre Strandli 56,36 53,77 55,07 56,36 8 Georgi Dybenko 55,03 X 53,68 55,03 9 Ivan Gubijan 53,33 53,82 54,54 54,54 10 Teseo Taddia X X 54,27 54,27 11 Samuel Felton 53,10 X 53,32 53,32 12 Constantin Dumitru 52,77 X 50,62 52,77 13 Robert Backus X 52,11 X 52,11 14 Reino Kuivamäki 51,85 X 51,59 51,85 15 Miloš Máca 51,78 46,89 48,99 51,78 16 Poul Cederquist X 46,58 51,60 51,60 17 Rudolf Galin 51,37 X 50,21 51,37 18 Duncan Clark 51,07 X 48,95 51,07 19 Oiva Halmetoja 50,75 50,82 X 50,82 20 Lauri Tamminen X X 50,05 50,05 21 Peter Allday 44,20 49,70 X 49,70 22 Henri Haest X 48,78 48,50 48,78 23 Pierre Legrain 44,83 X 46,38 46,38 \- Martin Engel X X X X \- Mihail Krivonosov X X X X ==Lähteet== * Tulokset puolaksi Luokka:Yleisurheilu kesäolympialaisissa 1952
Saksan valtiopäivävaalit 1928

Saksan valtiopäivävaalit 1928 järjestettiin 20. toukokuuta 1928, yksi vuosi sen jälkeen kun Adolf Hitlerille määrätty kielto osallistua politiikkaan oli kumottu. Kansallissosialistinen puolue ei kuitenkaan menestynyt vaaleissa, koska Hitler keskittyi tässä vaiheessa vielä oman asemansa vakiinnuttamiseen puolueen johdossa ennemmin kuin varsinaisiin vaaleihin. Eräillä yksittäisillä maaseutualueilla natsien kannatus kuitenkin nousi jo yli kymmenen prosentin. Puolue Ääniosuus (muutos) Paikat (muutos) Saksan sosiaalidemokraattinen puolue (SPD) 29,8 % +3,8 % 153 +22 Saksalaiskansallinen kansanpuolue (DNVP) 14,3 % −6,2 % 73 −30 Keskustapuolue (Z) 12,1 % −1,5 % 61 −8 Saksan kommunistinen puolue (KPD) 10,6 % +1,7 % 54 +9 Saksan kansanpuolue (DVP) 8,7 % −1,4 % 45 −6 Sosiaalidemokraattien ja kommunistien kannatus nousi vaaleissa, mutta he eivät kuitenkaan saaneet enemmistöä äänistä. Hermann Müller muodosti tuloksen pohjalta kokoomushallituksen, jossa olivat mukana SPD, Keskusta sekä pienemmät kansanpuolue (DVP) ja demokraattipuolue (DDP). Hallitus ajautui sisäisiin riitoihin, ja lopulta Müller pyysi presidentti Paul von Hindenburgilta poikkeusvaltuuksia. Niitä ei tullut, Müller jätti eroilmoituksensa ja ”Weimarin tasavallan viimeinen aidosti demokraattinen hallitus”D. Evans & J. Jenkins: Years of Weimar & the Third Reich, Hodder & Stoughton Educational 1999, s. 88 lakkautettiin 27. maaliskuuta 1930. ==Lähteet== Luokka:Saksan valtiopäivävaalit Luokka:Weimarin tasavalta Luokka:Vuoden 1928 vaalit
Saksan valtiopäivävaalit 1930

Saksan valtiopäivävaalit 1930 järjestettiin 14. syyskuuta 1930. SPD säilyi suurimpana puolueena mutta heidän osuutensa annetuista äänistä laski. Natsipuolueen paikkaluku kasvoi 12:sta 107:ään. Puolue Ääniosuus (muutos) Paikat (muutos) Saksan sosiaalidemokraattinen puolue (SPD) 24,5 % -5,3 % 143 -10 Saksan kansallissosialistinen työväenpuolue (NSDAP) 18,3 % +15,7 % 107 +95 Saksan kommunistinen puolue (KPD) 13,1 % +2,5 % 77 +23 Keskustapuolue (Z) 11,8 % -0,3 % 68 +7 Saksalaiskansallinen kansanpuolue (DNVP) 7,0 % -7,3 % 41 -32 Saksan kansanpuolue (DVP) 4,5 % -4,2 % 30 -15 Luokka:Saksan valtiopäivävaalit Luokka:Weimarin tasavalta Luokka:Vuoden 1930 vaalit